cyanic-selkie/wikianc huggingface dataset:
מיתולוגיה מסופוטמית
הדת השומרית אכדית כללה אלים רבים ואילו הדת הבבלית אשורית אלים מעטים ומאוחדים. יחד הם יוצרים פנתיאון של אלי כוחות טבע קדומים, אלי תרבות וציוויליזציה מאוחרים וקבוצת אלים עליונים. האל שעמד בראש הפנתיאון השומרי היה אנו, אל השמים. החל מתקופת הכיבוש האמורי של בבל על ידי חמורבי, ניצב האל מרדוך בראש פנתיאון האלים. האשורים קיבלו על עצמם את דת בבל ודיברו אותה שפה, אך הפרידו עצמם מן הבבלים מבחינה דתית על ידי הצבת האל אשור בראש הפנתאון. אשור סימל את המובחנות הדתית ואת עצמאותה הלאומית של אשור.
הפנתאון המסופוטמי התפתח למעשה מצירוף אלוהויות ספציפיות של ערים נפרדות. בכל עיר היה אל עליון ובחצרו מספר אלים משניים. בעיר בבל היה מרדוך אל עליון; בסִיפָּר ובלָרְסָה: שמש; באור: ננה או סין אל הירח; בארך ובדיר: אנו, אל השמים; בארידו: אאה או אנכי; בניפור: בל; בכּוּתָּה: נרגל אל המגפות; בנינוה ובאירבל: אישתר; וכן הלאה. כשהפכה בבל לעיר הבירה, הפך מרדוך לאל העליון של הממלכה כולה. לפני מרדוך היו אלים עליונים אחרים: אנכי ואנו.
הבבלים היו אנימיסטים למחצה, שהאמינו שיש ניצוץ חיים קדוש בכוכבים ובגרמי השמיים האחרים. הם גם האמינו באינספור רוחות ושדים. האלים הקדמוניים ביותר של התרבות המסופוטמית היו בעלי מאפיינים אנימיסטיים. נינורתה, למשל, אל הרעם השומרי תואר כאריה מכונף ענק ששאגותיו נשמעות ברחבי הארץ בזמן הסופות. עם התפתחות החברה והתרבות, עברו האלים השומריים תהליך של אנתרופומורפיזציה ולבשו אט אט דמות בני אדם. הם נותקו בהדרגה מן הטבע והפכו ליותר מבוססי תרבות וציויליזציה. נינורתה, אל הרעם, הפך גם לאל מלחמה ולאל סערות אביב, המסייעות לפריון לאדמה. כלומר, התווספו לו תכונות של ציוויליזציה אנושית: מלחמה ועיבוד אדמה.
פרשת הבריאה במיתולוגיה המסופוטמית נקראת אנומה אליש. היא מספרת כיצד נולדו האלים הקדמונים מהזיווג בין אלת מי התהום (תיהמת) ואל המים המתוקים (אפסו), כיצד נבחר מרדוך לאל הראשי, כיצד נלחם בתיהמת וגיבש את סדרי העולם שברא מגופה של תיהמת ומדוע נברא האדם. פרשת אנומה אליש מזכירה במקומות מסוימים את פרשת בראשית. במיתולוגיה המסופוטמית יש גם מיתוס מבול, העתיק ביותר מבין מיתוסים רבים של מבול בתרבויות העולם.
הזכות לתרבות
הזכות לתרבות מאגדת בתוכה את האפשרות לחיות חיי תרבות והגנות שונות כמו הגנה על יצירה בתחום הקניין הרוחני, אשר הוכרה לראשונה באופן רשמי באמנה בדבר זכויות כלכליות, חברתיות ותרבותיות שאומצה בשנת 1966. האמנות היוו צעד קדימה לאמנות זכויות האדם משנת 1948 בתקופות שלאחר מלחמת העולם השנייה. לאורך תהליך כתיבת האמנה, התקיימו חילוקי דעות אילו זכויות יש לכלול באמנה.
ראשית, סעיף 15.1 (א) באמנה בדבר זכויות חברתיות, כלכליות ותרבותיות מחייב מדינות שהן צד לאמנה להכיר בזכות של כל אדם להשתתף בחיי תרבות. במקרים רבים זכויות פרט שונות מהוות אמצעי למימוש תרבותי הן כיחיד והן כקבוצה. סעיף זה מבטא את היסוד האישי של הזכות לחיי תרבות - הזכות של האדם היחיד לחיי תרבות. למשל, האמנה מגינה על חופש הביטוי ועל הזכות להתאגד, כתוצאה מכך ניתן לממש ביטוי תרבותי אישי וקבוצתי. דגש מיוחד בהקשר זה ניתן למיעוטים תרבותיים שלעיתים קרובות נתקלים ביחס עוין מצד קבוצת הרוב ולכן יש להם קושי גדול יותר לנהל חיי תרבות כיחידים או כקבוצה. בנוסף, סעיף 27 באמנה קובע כי לכל אדם יש זכות לחיות חיי תרבות ליהנות מהגנה על הקניין הרוחני שלו.
לעומת זאת, סעיף 27 לאמנה בדבר זכויות אזרחיות ומדינות מבטא את היסוד הקולקטיבי של הזכות לחיי תרבות- הזכות של כל מיעוט כקבוצה ליהנות מהתרבות שלו על כל רבדיה. למשל, לשמר את שפתם המיוחדים של חברי הקבוצה או לקיים טקסים המקובלים בתרבות של הקבוצה.
חשיבותה של הזכות לתרבות
ביסודה, הזכות לחיי תרבות מאפשרת לנהל אורח חיים כולל בהתאם להשקפת העולם, להשתייכות האתנית, ההשתייכות הדתית וכדומה. לעיתים קרובות במיעוטים אתניים אורח החיים התרבותי כקבוצה חשוב בכל תחומי החיים. הקבוצה מספקת תעסוקה, מכווינה אנשים שחברים בה, מגדירה טקסים וסמלים ייחודיים ולכן מדובר במימוש תרבותי משמעותי. הזכות לתרבות מאפשרת לחברי הקבוצה לקיים את תרבותם המיוחדת ללא הפרעות כלשהן כאשר ההגבלה היחידה שקיימת היא לא לפגוע באחר. בנוסף, הזכות לתרבות כוללת את מימד ההכרה בתרבות המיוחדת של הקבוצה על ידי החברה הכללית.
ליברליזם והזכות לחיי תרבות
קיימת דעה שבחברה ליברלית הזכות לחיי תרבות מקבלת מקום מרכזי וחשוב כנגזרת מתוך האופי הליברלי של החברה. כאשר בחברה יש מיעוטים רבים וקבוצת רוב דומיננטית, התעלמות מהייחוד התרבותי של הקבוצות, כמו שלעיתים מתרחש, עלול לגרום למרמור וזעם בקרב המיעוטים. אם בחברה ליברלית רב- תרבותית היחסים בין קבוצת הרוב למיעוטים השונים יהיו עוינים, ייווצר קושי לקבוצות אלו לממן את הפעילות התרבותית שלהן. בחברה ליברלית קידום של חירויות הפרט הכרחי לצורך המימוש התרבותי של הקבוצות השונות במדינה. גרשון גונטובניק סבור שבזכויות שונות כמו חופש ההתאגדות, חופש המצפון, חופש הדת וחופש הביטוי יש מימד לפעילות תרבותית. השימוש בזכויות היסוד הללו על מנת לבצע מימוש תרבותי הן למעשה הבסיס של הזכות לחיי תרבות. החופש להאמין בדת שבוחרים להאמין בה, החופש להתאגד למען מטרות קבוצתיות והיכולת לבטא את העולם הפנימי כולם נכללים במסגרת הזכות לחיי תרבות, כמימוש תרבותי.
יכולים להתעורר גם קשיים במדינה ליברלית בהגנה על הזכות לחיי תרבות של מיעוטים. הקושי העיקרי הוא שלעיתים המדינה צריכה לנקוט דווקא בצעדים שאינם ליברליים כדי להגן על המימוש התרבותי של המיעוטים. למשל, כאשר המדינה לא מאפשרת לקבוצות אחרות להתיישב באזור שבו ישנה הומוגניות של קבוצה תרבותית אחת כדי לשמר את הייחוד התרבותי שלה, נפגע חופש הבחירה של כל מי שאינו משתייך לקבוצה זו בנוגע למקום מושבו. הזכות לתרבות מביאה את המדינה לנטישה של הנייטרליות שלה מכיוון שהיא מתערבת בנושאים שונים לטובת סיוע למיעוטים לשמור על תרבותם גם אם היא מנוגדת לתרבות הרוב.
הזכות לתרבות בישראל
ישראל היא חברה רב תרבותית מובהקת במובנים שונים. ראשית, יש בישראל ארבע דתות שונות מבוססות: יהדות, אסלאם, נצרות והדת הדרוזית. גם בתוך הדתות ישנם זרמים שונים כמו אורתודוקסים, רפורמים וקונסרבטיבים אצל היהודים. בנוסף, בתוך החברה הישראלית יש גם מתחים אתניים כמו למשל המתח שבין ספרדים לאשכנזים, או מתחים שהחלו בעקבות גלי העלייה מברית המועצות ומאתיופיה. גרשון גונטובניק סבור שהחברה הישראלית איננה ליברלית מאחר שמבחינה חוקתית יש לה חובה לקדם את מדינת ישראל בפן היהודי לכן יש יתרון לרוב היהודי על פני מיעוטים. יסוד זה מעוגן גם במגילת העצמאות. למרות זאת, מבחינה חוקתית ישראל מחויבת לעקרונות חשובים ובסיסיים החשובים למימוש הזכות לתרבות כמו חופש הביטוי, הזכות לחופש התאגדות, חופש דת וכדומה.
דוגמאות לסוגיות שבהן יש פגיעה במימוש התרבותי של קבוצות שונות בישראל כוללות: הערמת קשיים על קבוצות המעוניינות לרכוש או לצרוך מזון לא כשר, חיוב על פרסום שלטים המכילים תמיד כיתוב בשפה העברית ולא כיתוב בשפה אחרת, אי קיום תחבורה ציבורית בשבת וכו'.
בלאק פריידיי
בלאק פריידיי (באנגלית: Black Friday; מילולית "יום שישי השחור") הוא כינוי ליום שישי, שפותח את עונת השופינג שבין חג ההודיה בארצות הברית לחג המולד. הוא חל ביום שישי של השבוע הרביעי בחודש נובמבר (יום לאחר חג ההודיה). זהו יום שיא של הצרכנות בארצות הברית.
אטימולוגיה
מקור הכינוי עוד בשנות השישים המוקדמות של המאה ה-20, והוא נטבע כדי לתאר את העומס והצפיפות הבלתי רגילים בחנויות ובכבישים האופייניים ליום זה. לפי הסבר עממי, הכינוי איננו נושא קונוטציה שלילית אלא הוא מבוסס על הביטוי "in the black" שמשמעותו להרוויח. משמעות הביטוי נעוצה במוסכמה מתוך עולם ראיית החשבון, שלפיה ערכים מספריים חיוביים (הכנסות / רווחים) מודפסים בדיו שחור וערכים מספריים שליליים (הוצאות / הפסדים) מודפסים בדיו אדום.
פעילות
כלכלנים רבים רואים במועד זה דרך בדיקה מצוינת להצלחת השוק הקמעונאי בארצות הברית. בעבר, היה זה יום הקניות העמוס ביותר בשנה.
האביזרים שנקנים לקראת חג המולד הם בעיקר קישוטים לעצי חג המולד, כרטיסי ברכה ובובות סנטה קלאוס. בנוסף, ישנה קנייה מסיבית של מתנות לכבוד החג.
ב-2017 נרשם שיא של קניות בסכום של כ-5 מיליארד דולר בעשרים וארבע שעות, עליה של 17% מ-2016. לפי נתוני חברת האשראי הישראלית כאל, הישראלים קנו בכ-19 מיליון ש"ח.
בשנת 2018 נשבר בישראל שיא של רכישות ברשת, שעמדו על סך 3.19 מיליארד שקל, לא כולל רכישות במזומן בחנויות פיזיות. בשעת העומס אף קרסו מערכת האשראי של חברת שב"א (שירותי בנקים אוטומטיים), המפעילה את מערכת התשלומים הלאומית בכרטיסי אשראי. מוקדם יותר באותו שבוע קרסה מערכת הפרסום של פייסבוק ואינסטגרם במשך שעות, בשל עומס קמפיינים.
בשנת 2020, בעקבות מגפת הקורונה חלה עלייה של 20 אחוזים בהיקף המכירות במהלך הבלאק פריידי בישראל. במהלך 24 שעות, יצא סכום של 67 מיליון שקל בסך הכול. עוד פורסם, כי מתחילת נובמבר, יצא סכום של למעלה ממיליארד שקל בקניות אינטרנטיות בעקבות הבלאק פריידי; עלייה של 37 אחוזים משנת 2019. בארצות הברית, יצא סכום כולל של למעלה מ-9 מיליארד דולר אמריקני.
נתוני מכירות
הפדרציה הקמעונאית הלאומית מפרסמת נתונים על המכירות בכל סוף שבוע של חג ההודיה. הגדרת הפדרציה ל"סוף השבוע של הבלאק פריידי" כוללת את חמישי, שישי, שבת והוצאות מוקדמות של יום ראשון.
אורכה של עונת הקניות אינו זהה בכל השנים: תאריך הבלאק פריידי משתנה בין 23 ל-29 בנובמבר ואילו ערב חג המולד נקבע ב-24 בדצמבר.
בלאק פריידי בישראל
כמו בארצות הברית, גם חנויות מקומיות ואינטרנטיות בישראל נערכות למבצעי בלאק פריידי, חלקן הגדול עוד לפני המועד המקורי. לעומת זאת, בישראל צרכנים רבים הטיחו ביקורת כי המוצרים שנמכרים במבצע אינם בביקוש וההנחות אינן גדולות (בדגש על מוצרי מחשבים ואלקטרוניקה), וכן נראה כי החנויות מנסות לנצל את האירוע כדי להיפטר ממלאי עודף (בשל אי ביקוש).
סממן נוסף לכך שההנחות בישראל אינן גבוהות נעוץ בעובדה שזמן קצר טרם תקופת המבצעים, נוהגות חנויות רבות להעלות באופן ניכר את המחירים, כך שבמועד למתן ההנחות, המחיר יחזור לגובהו המקורי, או מעט נמוך יותר, ועל כן ההנחה היחסית למחיר שקדם לתקופה אינה גבוהה. כדי להקל על קמעונאים ישראלים את התחרות מול בלאק פריידי, בשנת 2014 חברת גוגל בשיתוף משרד הכלכלה והתעשייה יזמו אירוע קניות שנקרא ShoppingIL.
שחייני השנה של סווימינג וורלד
תואר שחיין השנה של סווימינג וורלד הוא תואר המוענק על ידי מגזין השחייה האמריקאי, סווימינג וורלד, לשחיינים מצטיינים ברחבי העולם. ישנן שבע קטגוריות של תארים: שחיין השנה בעולם, שחיין השנה בארצות הברית, שחיין השנה באירופה, שחיין השנה באזור האוקיינוס השקט, השחיין הנכה של השנה, שחיין השנה באפריקה ושחיין השנה במים פתוחים.
שחיינית ושחיין השנה בעולם
שחייני ארצות הברית זכו בתואר העולמי 57 פעמים, כשאחריהם אוסטרליה (14 פעמים) ומזרח גרמניה (11 פעמים, כולן נפסלו על עבירות סמים).
מסמן שהתואר נשלל עקב בעיות שימוש בסמים, לאחר שנים רבות.
שחיינית ושחיין השנה באירופה
מסמן שהתואר נשלל עקב בעיות שימוש בסמים, לאחר שנים רבות.
שחיינית ושחיין השנה באפריקה
פרס שחיין השנה באפריקה חולק לראשונה ב-2004, שנה בה זכתה נבחרת השחייה של דרום אפריקה במשחה שליחים 4x100 מטר חופשי לגברים באולימפיאדה, זה היה הניצחון הראשון של דרום אפריקה במשחה שליחים.
שחיינית ושחיין השנה במים פתוחים
פרס שחיין השנה במים פתוחים חולק לראשונה ב-2005, שנה בה החליט ההוועד האולימפי הבינלאומי להכניס את מקצוע השחייה במים פתוחים לאולימפיאדת בייג'ינג (2008).
שחיינית ושחיין הנכה של השנה
פרס השחיין הנכה של השנה חולק לראשונה בשנת 2003, אבל בשנת 2004 לא חולק.
ITunes Session
iTunes Session היא סדרה של מהדורות דיגיטליות (מיני-אלבומים), שזמינה לרכישה והאזנה דרך חנות האייטונס של אפל בלבד. הסדרה פותחה והופקה לצד סדרת ה-iTunes Originals.
אלבום ה-ITunes Session של קלי קלרקסון היה לפורץ דרך, מכיוון שהוא נמכר בלמעלה מ-17,000 עותקים ודורג במצעד הבילבורד 200.
רשימת iTunes Session
למרות העטיפות המוצגות באייטונס, כל iTunes Session כולל גם את שם האמן עם קו מפריד. (כלומר: iTunes Session – Artist)
A
B
C
D
E
F
G H
I
J
K
L
M O
P
R
S
T
V W
Y Z
קרן בריגס
קרן בריגס (באנגלית: Karen Briggs; נולדה ב-11 באפריל 1963) היא ג'ודוקא עבר בריטית אשר זכתה במדליות רבות באליפויות אירופה ובאליפויות העולם.
היא נחשבת לאחת מהג'ודוקא הבריטים המצליחים ביותר. היא ייצגה את בריטניה באולימפיאדת ברצלונה 1992, בפעם הראשונה שג'ודו נשים נכלל באופן רשמי במשחקים האולימפיים, וסיימה במקום החמישי כאשר הפסידה בקרב על מדליית הארד בזמן שסבלה מפריקת כתף. במהלך הקריירה, היא זכתה בעשרות טורנירים מהסבב העולמי. בריגס נשואה לפיטר אינמן, בנו של מאמן הג'ודו רוי אינמן, וכעת מלמדת ג'ודו בבתי ספר במזרח יורקשייר.
ב-9 ביולי 2013, העניקה אוניברסיטת האל לבריגס את התואר דוקטור לשם כבוד.
באוגוסט 2015, נכנסה להיכל התהילה של איגוד הג'ודו העולמי.
מסלול הייאשי
מסלול הייאשי (באנגלית: Hayashi track) הוא יחס בין אוריות (luminosity) לבין טמפרטורה לאורך התפתחות של קדם-כוכב במסה הקטנה מ-3 מסות שמש לפני הגעתו לסדרה הראשית. בדיאגרמת הרצשפרונג-ראסל שמתארת אוריות כפונקציה של טמפרטורה, מסלול זה נראה כקו ישר כמעט אנכי. מסלול התפתחות זה קרוי על שמו של האסטרופיזיקאי היפני צ'ושירו הייאשי שפיתח את המודל בשנות ה-60 של המאה ה-20.
תיאור המסלול
לאחר שקדם-כוכב מגיע לשלב כוכב T בשור הוא מאופיין בהארה גבוהה מאוד. הארה זו הולכת ויורדת עם הזמן, תוך כדי התכווצותו. התהליך הוא תהליך איזותרמי בקירוב מכיוון שקיים מנגנון הדואג לסלק את האנרגיה החוצה בהקרנה ובכך לשמור על טמפרטורה פחות או יותר קבועה. משמעות הדבר היא שתנועתו של כוכב צעיר על פני דיאגרמת HR היא קו ישר אנכי היורד לכיוון כוכבי הסדרה הראשית. קדם-כוכב מגיע לסדרה הראשית ברגע שמחילה בו נוקליאוסינתזה כוכבית, כלומר היתוך גרעיני היוצר גרעינים חדשים. והחל מאותו הרגע הוא למעשה מהווה כוכב.
זנאמיה טרודה אורחובו-זויבו
זנאמיה טרודה אורייחובו זוייבו (ברוסית: Знамя Труда Орехово-Зуево) הוא אחד ממועדוני הכדורגל הוותיקים ביותר ברוסיה הממוקם בעיר אורחובו זויבו שבמחוז מוסקבה.
המועדון הוקם בנובמבר 1909 כמועדון הספורט אורחובו (Клуб спорта Орехово), על ידי הפועל הבריטי הארי צ'ארנוק שעבד במפעלי מורוזוב, לכן כונתה הקבוצה "מורוזובצי". בשנות ה-90 של המאה ה-20 כונתה בשם "ספרטק אורחובו" לזמן קצר.
בשנת 1962 הקבוצה העפילה לגמר הגביע הסובייטי בכדורגל, שם הפסידה לשחטאר דונצק 0-2. אורחובו הוא המועדון היחיד ברוסיה ששיחק בגמר גביע המדינה, אך מעולם לא שיחק בליגה הבכירה.
המועדון זכה 4 פעמים באליפות העיר מוסקבה בשנים 1910, 1911, 1912, 1913. הישג השיא הוא ההעפלה לגמר הגביע הסובייטי בשנת 1962. משנת 2007 הקבוצה מתמודדת בליגה השנייה, אזור מערב.
אחד השחקנים הנודעים ששיחקו בשורות הקבוצה היה הבלם סרגיי איגנשביץ', ממלכי ההופעות בליגת העל הרוסית בכדורגל.
היסטוריה
הקבוצה היא אלופת מוסקבה הראשונה (זכתה באליפות העיר בשנים 1910-1913, 4 פעמים ברציפות). כאשר הישג השיא שלה בתקופה הסובייטית היה ההעפלה אל גמר הגביע הסובייטי ב-1962 כשהפסידה 2:0 לשחטיור סטאלינו בגמר.
הישגיה הגדולים ביותר מאז התפרקות ברית המועצות הם העפלה לליגת המשנה הרוסית ב-1993 וב-1998 אך לא הצליחה לשחק בליגת המשנה יותר מעונה אחת. ב-2003 הקבוצה הודחה מהליגה השלישית ואיבדה את מעמדה כקבוצה מקצוענית כשהודחה לליגה החובבנית.
ב-27 במאי 2004, בעת נסיעה למשחק ליגה בשצ'לקובו, התרחשה תאונת דרכים קטלנית עם האוטובוס של הקבוצה, תאונה שהביאה למות 4 כדורגלנים ו-5 מאנשי הקבוצה (המנכ"ל דמיטרי סמירנוב, המאמן הראשי ואדים חניקין, מנהל הקבוצה בוריס פשקוב, נהג האוטובוס אלכסנדר ממונטוב, ושחקן הקבוצה בעבר ואסילי צ'אבקין).
ב-2006 נפתחה באצטדיון הקבוצה אנדרטה לזכרם ובאותה שנה הקבוצה הייתה לאלופת מחוז מוסקבה בקרב הקבוצות החובבניות. ב-2007 הושב לה מעמדה המקצועני כשהעפילה לליגה השנייה והיא התמודדה בליגה הרוסית השנייה, אזור מרכז עד עונת 2017/2018.
הקבוצה לא הצליחה להגיע להישגים משמעותיים ולאחר שנים שהתמודדה בליגת הכדורגל המקצוענית של רוסיה, בעונת 2017/2018 מנהלי הליגה אישרו לקבוצה להישאר עונה נוספת בליגה בעקבות עלייתה של קרסנודאר-2 לליגה הלאומית, למרות שסיימה אחרונה באזור שלה והייתה אמורה להיות מודחת לליגה החובבנית ובעונה הבאה, 2018/2019, אף שיפרה את מקומה בליגה כשסיימה שביעית במה שמהווה להישג השיא שלה מאז 1999.
אצטדיון הקבוצה
הקבוצה מארחת את משחקיה באצטדיון זנאמיה טרודה הרב-תכליתי המכיל 2,500 מושבים. זהו אחד מאצטדיוני הכדורגל הוותיקים ברוסיה, בנייתו הושלמה בשנת 1912 והוא נחנך ב-7 באפריל 1914 במשחק שנערך בין קבוצת אורחובו לנבחרת אוניברסיטת לונדון. מאז ועד היום הקבוצה ממשיכה לארח את משחקיה באצטדיון זה. בשנים 2017–2019 שופץ ותכולתו צומצמה מ-6,460 ל-2,500 תוך הוספת מסלול אתלטיקה, חידוש תאורה וגג מעל המושבים.
תארים והישגים
ליגת הכדורגל המוסקבאית הגביע הסובייטי הליגה הרוסית השנייה הליגה הרוסית השלישית הגביע הרוסי בכדורגל
אניאגרם (הדרך הרביעית)
האניאגרם (לעיתים אניאגון) הוא צורה גאומטרית בעלת תשעה קודקודים. השם הוא הלחם של שתי המילים היווניות אניאה (תשע) וגרמוס (דבר כתב או סמל מצויר). בתרגום ספרו של פטר אוספנסקי "החיפוש אחר המופלא" מכונה האניאגרם "תְשִׁיעוֹן".
סמל האניאגרם משמש למספר מטרות בתורות ומערכות אמונות שונות. במאה ה-20 התבלטה הצורה במערכת שלרוב מכונה "האניאגרם של האישיות". המקורות ההיסטוריים של הסמל שנויים במחלוקת, אך גיאורג איבאנוביץ' גורדייף (שהציג לראשונה את הצורה בעולם המערבי בתחילת המאה ה-20) טען שהצורה פותחה לראשונה במסגרת הזרם הסוּפי באסלאם.
סמל האניאגרם, על-פי המסורת של "הדרך הרביעית", מייצג שני חוקים קוסמיים יסודיים: שילוב (קומבינציה, הידוע גם כחוק של שלוש השלשות) ותהליך (פרוצס, הנקרא גם חוק השבע). שילוב הוא ההתקלויות של אותם הכוחות החוברים יחדיו ליצירת מאורע חדש. חוק התהליך הוא הקובע את הסדר בו הדברים מתרחשים.
Fourth Way Enneagram Ennéagramme (ésotérisme)
אריאל בן דיין
שירותו הצבאי
עם גיוסו לצה"ל התנדב בן דיין לפלס"ר שריון של חטיבה 500. בפלס"ר עבר מסלול הכשרה כלוחם וקורס מ"כים חי"ר. בהמשך עבר קורס קציני חי"ר. עם סיום הקורס שימש במספר תפקידי פיקוד בצה"ל ובהם רל"ש אלוף פיקוד הדרום, יואב גלנט וכמפקד בית הספר לקליעה, צליפה ולוחמה בטרור. לאחר מכן מונה למפקד יחידת עוקץ. בתפקידו הבא שימש כמפקד מרהו"ם בדרגת אל"ם. בשנת 2014 נשפט וננזף על ידי הקחצ"ר, יהודה פוקס, בשל העובדה כי אישר לתורם פרטי לערוך מסיבת בת מצווה במתקן אדם. בין היתר לקח בן דיין חלק במבצע שובו אחים. בשנת 2017 פרש משירות הקבע.
לאחר שירותו כיהן כסמנכ"ל תפעול בקבוצת אדלסון, דירקטור בחברת אלקו ובחברת אירודרום. בן דיין בוגר תואר ראשון במנהל עסקים וכלכלה מאוניברסיטת בן-גוריון בנגב, בעל תואר שני במשפטים מאוניברסיטת בר-אילן.
תנועות עיניים
תנועות עיניים הן היכולת של העין לבצע תנועה לכיוונים שונים, על ידי השרירים החוץ-עיניים (Extrinsic muscles). תנועה של גלגל העין מתבצעת על ידי פעולה של שישה שרירים המחוברים לגלגל העין עצמו. שרירים אלו פועלים כדי להזיז את העין ל-6 מנחים עיקריים:
בתנאי חושך או בהיעדר נקודת ייחוס, יכולה להיגרם אשליית תנועה ‎ לעצם נח, (בדרך כלל נק' אור במקום חשוך), וזאת בשל תנועת העיניים עצמן.
סוגי תנועות עיניים
ישנן כמה סוגי תנועות עיניים, ואינן קשורות לכיוון עצמו של תנועת העיניים. הסקאדות הן רצוניות, ותפקידן לשים את הפוביה (fovea) מול עצם עליו אנו מעוניינים להתמקד. Saccadic main sequence - סקאדות מאופיינות כתנועות בליסטיות, היינו, ככל שהעצם אליו צריך להביט נמצא במרחק יותר גדול, שיא המהירות הזוויתית להגיע לשם, תהיה יותר גדולה.
סקאדות ו-smooth pursuit, נשלטות במח על ידי ה-Posterior parietal cortex, שבין השאר אחראי על אינטגרציה בין חושית של המיפוי, ועל הפניית תנועות עיניים למושא הקשב. כמו כן על תכנון הסקאדות אחראי ה-Frontal eye fields.
שליטה עצבית על תנועות העיניים
בדומה לשרירים אחרים בגוף, שרירי העין נשלטים על ידי מערכת העצבים המרכזית, דרך מסלולים עצביים השייכים למערכת המוטורית. הפקודות המוטוריות שיורדות מקליפת המוח עוברות דרך גזע המוח, ומגיעות לשרירי העיניים דרך שלושה מעצבי הגולגולת - עצבים מס' IV, III ו-VI.
גרעיני עצבי הגולגולת
הגרעינים של העצב השלישי והרביעי ממוקמים בחלק הגבי של המוח האמצעי, קדמית לתעלת המוח, בעוד שגרעין העצב השישי ממוקם בפונס. נגעים באזורים אלו מביאים לבעיות שונות בשדה הראייה, שלעיתים ניתן להבדילם מנגעים בעצב עצמו: מכאן, שחוסר יכולת להרים את גלגל העין הנגדית למעלה, יחד עם חוסר יכולת להרים את העפעפיים בשתי העיניים, יכוון לפגיעה בגרעין העצב השלישי.
שליטה סופר-נוקלארית על תנועות העיניים
שליטה סופר-נוקלארית על תנועות העיניים מאפשרת לשתי העיניים לפעול יחד כדי ליצור תנועה מתואמת. לדוגמה: כאשר אנו רוצים להתבונן ימינה, עין ימין שלנו פונה הצידה לצד ימין, כלומר פעולה זו מתבצעת על ידי שריר ה- lateral rectus הימני. עין שמאל גם היא מתבוננת ימינה, כלומר פונה לכיוון האף, ופעולה זו מתבצעת על ידי שריר ה- medial rectus השמאלי. מכאן, שיש שני שרירים שונים הפועלים לצורך הסטת המבט לאותו הצד. על מנת לתאם את פעולת שני השרירים הללו, יש צורך במערכת אשר תפקח על תנועות מתואמות של העיניים.
שריר ה- medial rectus השמאלי, כאמור, מעוצבב על ידי עצב שלוש (oculomotor), בעוד ששריר ה- lateral rectus הימני, מעוצבב על ידי עצב שש (abducens). על מנת ששתי העיניים יסתכלו לאותו הכיוון, יש צורך בכך שיהיה תיאום של פעולת שני העצבים הללו, על מנת ששתי העיניים יפנו לאותו הצד. פעולה זו מתבצעת באזור הקרוי - paramedian pontine reticular formation (או בראשי תיבות - PPRF). אזור זה אחראי למעשה על תנועת עיניים מתואמת לצדדים דרך הקשר שלו הן לעצב השישי האיפסילטרלי והן לעצב השלישי הקונטרה-לטרלי. אזור זה ממוקם בגזע המוח, ספציפית בפונס ובמוח האמצעי, ומקבל מידע עצבי מקליפת המוח. אזור זה קרוב לגרעין העצב השישי.
פגיעה ב- PPRF באזור הימני, אם כן, תביא לחוסר יכולת להסתכל לכיוון שדה הראייה הימני, ולהפך. במילים אחרות, פגיעה באזור גזע המוח תביא לסטיית מבט לכיוון הנגדי מכיוון הפגיעה עצמו.
אזור ה- PPRF מקבל גם מידע מקליפת המוח, מהאונה המצחית בצד הנגדי (כך למשל, PPRF ימני מקבל מידע מהאונה המצחית השמאלית). מידע זה שולט על תנועות עיניים מהירות, הנקראות גם "סקאדות" (Saccades). כמו כן, אזור ה-PPRF מקבל מידע מאונה פאריאטו-אוקסיפיטלית של אותו הצד, השולטת על תנועות עיניים איטיות (pursuits). נגע באונה המצחית, למשל, עלול להביא לכך שתהיה סטיית מבט אל הצד הפגוע עצמו: נגע באונה מצחית שמאלית תביא לסטיית מבט לכיוון שמאל (זאת, בשונה מנגע ב- PPRF שמאלי, המאופיין בסטיית מבט לכיוון ימין). בשונה מכך, פרכוס באונה המצחית יביא לסטיית מבט לצד הנגדי מהצד בו חל הפרכוס.
פתולוגיות הקשורות לתנועות עיניים
כאשר פעילות של אחד מששת השרירים נפגעת, העין אינה יכולה לנוע בכיוון של השריר שנפגע- בעיה זו קרויה אופתלמופלגיה. כתוצאה מכך העין סוטה לכיוון ההפוך מכיוון השריר הפועל עליה בגלל פעולתם של השרירים האחרים שנותרים ללא פגיעה. במקרים אלו, האדם עלול להתלונן על ראייה כפולה (דיפלופיה) מאחר שהעיניים אינן מתואמות בראייתן ושדה הראייה הנופל על הרשתית באזורים שונים יוצר אשליה של ראייה כפולה.
ניתן לאבחן בעיות בתנועות העיניים על ידי בדיקת המטופל כאשר הוא מסתכל לשישה כיוונים עיקריים. אצל מטופלים שאינם בהכרה, ניתן להעריך תנועות עיניים על ידי ביצוע "מבחן קלורי"- מבחן בו "מגרים" את עור התוף על ידי מים חמים או קרים (אם אין פתולוגיות בעור התוף). מטופלים השרויים בקומה, ללא פגיעה בגזע המוח, יגיבו למים קרים באופן בו תנועת העיניים תהיה לכיוון האוזן אליה טופטפו המים הקרים. טפטוף מים קרים לשתי האוזניים בו זמנית, יביא לסטיית מבט למטה, ואילו טפטוף מים חמים לשתי האוזניים יביא לתזוזת עיניים למעלה. חוסר תגובה של העיניים לטסט קלורי יכול להצביע על נגע בגזע המוח או בצרבלום, מחלה באיבר שיווי המשקל שבאוזן הפנימית, או הרעלה הנגרמת על ידי תרופות הרדמה.
מדידת תנועות עיניים
חקר תנועות עיניים ומדידתם ובייחוד תנועות עיניים מהירות REM  הוא תחום מדעי ממנו מסיקים מסקנות רבות בתחום הפסיכולוגיה הקוגניטיבית - חקר ההבנה הנפשית, כמו בדיקת קשב ותשומת הלב, זמן עד המצמוץ כזמן הנדרש עד להבנה ומעקב אחרי המקום אליו מביט אדם בשעת קריאה או בתגובה לגירויים קוליים וחזותיים שונים. הניסויים משמשים גם בחקר התפתחות האדם וגם התפתחות בעלי חיים, ומגלה מתי לראשונה תינוקות מגיבים לסביבתם: למראות, לקולות, לשפה ועוד.
ניתן למדוד פרמטרים שונים עבור כל עין בנפרד: גודל אישון, כיוון תנועה מעלה / מטה, כיוון הראש. כנגזרת של הזמן מחושבת מהירות התנועה.
ישנן בעיקר שתי דרכים לעקוב אחר תנועות עיניים:
מלבד שימוש רפואי ומחקרי למדידות, חוקרים תנועות עיניים בניתוח שיווקי ופרסומי (איפה אנשים מסתכלים כשנכנסים לחנות, באתר אינטרנט, מודעה וכדומה), וגם בתעשיית ה-gaming. מעקב אחר תנועות עיניים משמש גם בצרכים צבאיים, למשל בקסדת טייסים מתוצרת אלביט מערכות.
בעבר נדרש ציוד מעבדתי יקר לביצוע ניסויים מסוג זה, אך כיום עם פיתוח והפצת משקפי מציאות מדומה, מצלמות דיגיטליות, ותוכנות עיבוד אות תמונה, אפשר לבצע ניסויים מסוגים אלו כמעט בכל מקום, וביתר קלות.
הגנה הולנדית
הגנה הולנדית היא פתיחת שחמט אשר מאופיינת במסעים 1. ד4 ו5. אליאס סטיין (1748–1812), אלזסי שהתנחל בהאג, המליץ על הגנה זו כתגובה הטובה ביותר ל-1. ד4 בספרו משנת 1789 Nouvelle essai sur le jeu des échecs, avec des réflexions militaires relatives à ce jeu.
המסע של השחור ...ו5 מהמר לתביעה רצינית למשבצת ה4 ומכוון לתקיפה של צד המלך של הלבן באמצע המשחק. אולם, זה מחליש את צד המלך של השחור במידת מה ולא תורם להתפתחות של השחור. נכון ל-2004 ההגנה אינה פופולרית ברמות הגבוהות של השחמט ומעולם היא לא הייתה אחת התוכניות העיקריות נגד 1. ד4, על אף שבעבר חלק מהשחקנים הטובים ביותר, כולל אלכסנדר אלכין ובנט לארסן השתמשו בה בהצלחה.
שום דבר לא יפגע בי
שום דבר לא יפגע בי  הוא שיר עברי שנכתב על ידי והתפרסם כעשור לאחר מותו כאשר הולחן על ידי יורם חזן ובוצע על ידי כנסיית השכל במסגרת המיזם המוזקלי "עוד מעט נהפוך לשיר" של גלי צה"ל.
רקע
סגן ארז שטרק היה קצין הקשר (קשר"ג) של רכס הבופור ונהרג באסון המסוקים (1997), בגיל עשרים ואחת. הוא השאיר אחריו יומן ופנקס שירים, ובפנקס זה נמצא השיר. בריאיון שפורסם בסמוך ליציאת השיר לרדיו סיפרה אחותו אושרית שהשיר "הופיע בסוף הפנקס, ודף לפניו הייתה מצוירת מצבה שעליה כתוב 'ארז'. אחי הגדול אילן ואני מצאנו את זה יחדיו והיינו המומים, כאילו הוא ידע". השיר נמצא במהלך השבעה.
מלחין השיר יורם חזן, סולן להקת כנסיית השכל, העיד:
השיר הולחן ובוצע בשנת 2008 במשדר רדיו בהגשתו של גולן יוכפז ובהפקתה של חן ארצי סרור. לימים כתבה סרור:
רוי סארי
רוי אלן סארי (באנגלית: Roy Allen Saari; 26 בפברואר 1945 – 30 בדצמבר 2008). היה שחיין אמריקאי, אלוף אולימפי (טוקיו 1964) במשחה שליחים 4x200 מטר ושיאן עולם במשחה ל-1500 מטר חופשי. היה לשחיין הראשון בהיסטוריה ששחה משחה זה מתחת ל-17 דקות.
ביוגרפיה
סארי נולד בבאפלו, מדינת ניו יורק. אביו, יורהו סארי ("וייטי"), היה מאמן כדורמים ואימן את נבחרת הכדורמים של ארצות הברית באולימפיאדת טוקיו (1964) שסיימה במקום התשיעי. גם אחיו הצעיר (נולד בשנת 1948), רוברט סארי, ייצג את ארצות הברית באולימפיאדת טוקיו בכדורמים. רוי, למד ושחה באוניברסיטת דרום קליפורניה וסיים את לימודיו בשנת 1967. בשנת 1973 קיבל את תעודת עריכת הדין מאוניברסיטת לויולה מרימאונט.
אלוף ארצות הברית הצעיר ביותר בהיסטוריה
באליפות ארצות הברית שנערכה בשנת 1959 זכה סארי במדליית זהב במשחה ל-1500 מטר חופשי ובכך היה לשחיין האמריקאי הצעיר ביותר בהיסטוריה שזכה באליפות, בגיל 13 וחצי, כמו ג'יימס מקליין.
אלוף המשחקים הפאן-אמריקאיים
במשחקים הפאן-אמריקאיים שנערכו בסאו פאולו, ברזיל בשנת 1963 זכה סארי בשתי מדליות זהב, במשחה ל-400 מטר חופשי בתוצאה של 4:19.3 דקות, לפני בן ארצו דון שולנדר (4:23.3 דקות) ובמשחה ל-1500 מטר חופשי בתוצאה של 17:26.2 דקות.
שיאן עולם
בתחרות שנערכה בטוקיו, יפן ב-17 באוגוסט 1963 קבע סארי במשחה ל-1500 מטר חופשי שיא עולם חדש של 17:05.5 דקות, שיפור לשיא העולם בן ה-3 שנים של ג'ון קונרדס מאוסטרליה (17:11.0 דקות).
אלוף אולימפי
במבחנים האמריקאים לאולימפיאדת טוקיו (1964) שנערכו בניו יורק ב-2 בספטמבר קבע סארי במשחה ל-1500 מטר חופשי שיא עולם חדש של 16:58.7 דקות ובכך היה לשחיין הראשון בהיסטוריה ששחה משחה זה מתחת ל-17 דקות. הוא סיים ראשון במשחה ל-400 מטר חופשי בתוצאה של 4:13.5 דקות ושני במשחה ל-400 מטר מעורב אישי בתוצאה של 4:51.5 דקות. במשחקים עצמם הוא זכה בשתי מדליות, זהב וכסף. מדליית זהב, במשחה שליחים 4x200 מטר ביחד עם, סטיב קלארק, גארי אילמן ודון שולנדר בשיא עולם חדש של 7:52.1 דקות, לפני גרמניה (7.59.3 דקות) ויפן (8:03.8 דקות). מדליית כסף, במשחה ל-400 מטר מעורב אישי בשיא אישי חדש של 4:47.1 דקות, אחרי בן ארצו דיק רות' שקבע שיא עולם חדש של 4:45.4 דקות וגרהרד הץ מגרמניה (4:51.0 דקות). סארי סבל מהצטננות קשה, רות' סבל בלילה שלפני מכאבי בטן עזים, בשל דלקת התוספתן. הוא נידרש לניתוח דחוף אך הוא סירב וביקש מרופאיו להמתין עד לאחר סיום המשחה והץ הגרמני סבל מדלקת ריאות. נוסף לכך, הוא סיים במקום רביעי במשחה ל-400 מטר חופשי בתוצאה של 4:16.7 דקות ובמקום שביעי במשחה ל-1500 מטר חופשי בתוצאה של 17:29.2 דקות.
אלוף האוניברסיאדה
באוניברסיאדה שנערכה בבודפשט, הונגריה בשנת 1965 זכה סארי בשתי מדליות זהב במשחי שליחים, ב-4x100 מטר חופשי וב-4x200 מטר חופשי.
ב-30 בדצמבר 2008 נפטר סארי מאי-ספיקת לב.
אורליאן (כדורסל)
אורליאן לוארה באסקט היא קבוצת כדורסל צרפתית מהעיר אורליאן, המתמודדת בPro B.
היסטוריה
המועדון נוסד בשנת 1993. בסיום עונת 2005/06, זכתה הקבוצה באליפות הליגה השנייה בצרפת והעפילה לראשונה בתולדותיה לליגת העל. באותה שנה הגיעה הקבוצה לגמר הגביע הצרפתי והפסידה בו לדיז'ון 66-58. מאז עונת 2006-07 אורליאן משחקת בליגת העל הצרפתית. בעונת 2009/10 זכתה הקבוצה בגביע הצרפתי לאחר ניצחון בגמר מול קבוצת גראבלין דנקירק 69-73.
בעונת 2009/10 השתתפה הקבוצה ביורוליג לראשונה בתולדותיה. זו הפעם הראשונה בה התמודדה הקבוצה במסגרת אירופית מחוץ לצרפת. בעונת 2010/11 השתתפה הקבוצה במסגרת היורוצ'לנג'. ובעונת 2012/13 משתתפת הקבוצה במסגרת היורוקאפ.
אולמות
המגרש הביתי של אורליאן במשחקי הליגה הצרפתית הוא ארמון הספורט באורליאן המכיל 3,222 מקומות. אך במשחקים הדורשים כמות רבה יותר של צופים, כדוגמת היורוליג, מארחת הקבוצה בזניט דאורליאן המכיל 6,900 מקומות.
ימ"מ יחידת פריצה
עלילה
ג'ים סטריט ויחידתו (ה־SWAT, יחידה מיוחדת ללוחמה בטרור) מוזעקים לבנק שבו קבוצת שודדים לקחו בני ערובה. לאחר שנכנסו בחשאי לתוך הבנק, שותפו ליחידה של סטריט, בריאן גמבל, מפר פקודות ישירות ויורה באחד מבני הערובה מתוך ניסיון לירות בשודדים.
עקב כך, בריאן וג'ים מורדים בדרגה. דרכיהם נפרדות כתוצאה מסכסוך, לאחר שהיו חברים כבר שנים רבות. בשעה שגמבל פורש מהיחידה, סטריט מועבר לתפקיד מחסנאי נשק.
סטריט נקרא חזרה לשורות היחידה לאחר שסמל שני דן "הונדו" הרלסון מארגן מחדש את הצוות. במקביל משטרת לוס אנג'לס עוצרת רוצח מבוקש בשם אלכס מונטל, שרצח את אביו ודודו עבור שליטה בעסקיהם המפוקפקים. כאשר השוטרים מובילים אותו לתוך תחנת המשטרה, מונטל צועק בפני כלי התקשורת שמי שיוציא אותו מידי המשטרה יקבל 100 מיליון דולר.
משימתו של הימ"מ היא להוביל את מונטל לבית הכלא. במהלך הנסיעה להובלת האסירים, חוליית פושעים תוקפת את האוטובוס בניסיון לשחרר את מונטל. מאוחר יותר מתברר שבראש הפושעים עומד גמבל, שהחליט לחצות לצד שכנגד. הוא והחוליה שלו מחלצים את מונטל מידי יחידת הימ"מ ומובילים אותו דרך תחנת רכבת תחתית לתוך מטוס שחטפו בניסיון להבריח את מונטל מהארץ.
לאחר שכמעט והצליחו, ימ"מ יחידת הפריצה עוצרים בכוח את המטוס ומתפתחים חילופי ירי. בסוף הסרט מתעמת ג'ים סטריט מול חברו לשעבר בריאן גמבל, והיחידה מצליחה להעביר את מונטל לבית הכלא.
יאסברן
יאסברן (בהונגרית: Jászberény) היא עיר במחוז יאס-נאג'קון-סולנוק בהונגריה, על נהר זאג'בה, יובל של הנהר טיסה, כ-80 ק"מ ממזרח לבודפשט.
היסטוריה
ממצאים ארכאולוגיים מהאזור שסביב יאסברן מקורם בעם נוודים מתקופת האבן והם מתוארכים ל-18,500 שנה לפני זמננו. בחפירות באזור, שנועדו להתחקות אחר ממצאים שהשתייכו לציידים-לקטים מתקופת האבן התיכונה באירופה, נמצאו שרידי יישובים. בתקופה זו החלה התחממות אזורית והצמחייה עברה אבולוציה והפכה מיערות מחטניים ליערות נשירים. בתקופה זו ומאוחר יותר, וייתכן שעקב לחצי הסביבה, הפכו הנוודים ליושבי קרקע וחקלאים. הם נטעו צמחייה ובייתו בעלי חיים. יש המשערים שהם מהראשונים באירופה שעשו זאת.
לפני כ-8,000 שנה כבר התקיימו יישובי קבע לאורך הנהר זאג'בה. לפני כ-5,000 שנה החלו להתיישב באזור מתיישבים ששלטו באמנות יציקת הברונזה. יש עדויות להתיישבות של קלטים באזור במאות ה-4 וה-3 לפני הספירה. ביצורים מתקופת האימפריה הרומית (מהמאה הראשונה והשנייה לספירה) נמצאים באזור. האזור היה חלק מהלימס הרומי בצפון מזרח אירופה.
יישובו מחדש של המקום החל ב, בתקופת שלטונו של המלך בלה הרביעי. לפי מחקרים בלשניים, בקרב תושבי האזור היו השפעות הודו-איראניות וטורקיות. במאה ה-15 נבנתה במקום כנסייה, ובמאה ה-16 היה האזור נתון להתקפות האימפריה העות'מאנית, שאף שלטה באזור היישוב יאסברן עד תחילת המאה ה-18. אז עבר האזור לשליטת האימפריה האוסטרו-הונגרית, שאפשרה למסדר הטבטוני לשלוט במקום. השלטון האוסטרו-הונגרי נמשך גם בעת המרד הכושל של פרנץ ראקוצי בתחילת המאה ה-18. לאחר מכן קנו תושבי האזור מהמלכה מריה תרזה זכויות יתר בתחומי המסחר והדיור.
בשנות ה-50 של המאה ה-20 הואץ פיתוחה התעשייתי של יאסברן, שעד אז התאפיינה בתוצרת חקלאית. עקב כך התפתחו המסחר והתעסוקה בעיר, ועלתה רמת החיים של תושבי העיר.
ספורט
בעיר משחקת קבוצת הכדורסל יאסברני KSE שמשחקת בליגת העל ההונגרית בכדורסל.
הקהילה היהודית
בינואר 1941 נמנו ביאסברן 574 תושבים יהודים, רובם נאולוגים. ב-1938 התחזקו הציונים בעיר עקב החקיקה ההונגרית האנטישמית, וגברה הפעילות הציונית. ב-1942 גויסו יהודים לשירות העבודה ורבים מהם נספו בטרנסניסטריה ובבור. במרץ 1944 כבש הצבא הגרמני את הונגריה, ובמאי רוכזו יהודי העיר וסביבתה, ביניהם גם יהודי יאסלדאן בגטו שהוקם ביאסברן. ביוני הועברו יהודי הגטו לנקודת איסוף ושילוח, משם נשלחו, עם 8,000 יהודים אחרים, למחנה ההשמדה אושוויץ.
יחסי לטביה–שווייץ
יחסי לטביה–שווייץ הם היחסים הדיפלומטיים הרשמיים שבין רפובליקת לטביה לבין הקונפדרציה השווייצרית.
היסטוריה
הקשרים הראשונים שבין שווייץ ללטביה החלו בשנת 1868 כאשר פתחה שווייץ קונסוליה בריגה. לטביה כוננה קונסוליה משלה בשווייץ בשנת 1919. מספר קונגרסים שהובילו להכרזת העצמאות של לטביה בשנת 1918 התקיימו בשווייץ. בשנת 1921 מועצת הברית של שווייץ הכירה ברפובליקה הלטבית. יחסים דיפלומטיים רשמיים בין שתי המדינות היו קיימים עד לכיבוש ברית המועצות את לטביה, וכוננו מחדש אחרי התפרקותה של ברית המועצות. שווייץ הכירה בעצמאותה המחודשת של לטביה באוגוסט 1991, מיד לאחר שהמדינה הכריזה על עצמאותה מחדש.
בשנת 1992 פתחה שווייץ שגרירות בריגה האחראית גם על היחסים של שווייץ עם ליטא ואסטוניה. השגרירות הלטבית בווינה, בירת אוסטריה, אמונה על היחסים שבין לטביה לשווייץ.
אצבע
אֶצְבַּע היא חלק בכף היד או בכף הרגל (בה בעברית הן נקראות "בהונות") של דו-חיים, זוחלים עופות ויונקים. האצבע מסתיימת בחיפוי קרני הקרוי ציפורן. העור בקצות האצבעות מחורץ על ידי טביעות אצבעות, אשר שונות מאדם לאדם ואין שני אנשים בעלי טביעת אצבעות זהה. המונח אצבע משמש גם כמידה, כמו למשל אצבע חשיש. כמו כן קיימים גם מופעי תיאטרון בובות אצבע. אצבעות ארוכות נחשבות ליפות יותר ומכונות לעיתים "אצבעות פסנתרן". נהוג לקשט את האצבעות באמצעות טבעות
מספר האצבעות
המונח באנטומיה המונה את מספר האצבעות בבעלי חיים מפותחים נקרא דקטיליה. למינים שונים של בעלי חוליות החיים על היבשה, יש מספר שונה של אצבעות בגפיהם. אולם, כמעט שאינם קיימים מינים שיש להם יותר מחמש ופרטים מוטנטים, שיש להם יותר מחמש, נדירים אף הם. במינים בהם יש פחות מחמש אצבעות בחלק או בכל הגפיים יש סימנים להתנוונותן במהלך האבולוציה. כך, למשל, אצל הסוס, חלק מהאצבעות התנוונו והשאר התחזקו. כך גם בוהן חתול הבית נעלמה, בניגוד לאגודלו ויש לו חמש אצבעות בכל אחת מגפיו הקדמיות וארבע בכל אחת מהאחוריות. בבני אדם הנורמה היא פנטדקטיליה המונה 5 אצבעות בכל גפה. אולם במקרים מסוימים עקב מחלות תורשתיות עלולות להופיע יותר מחמש אצבעות (פולידקטיליה) או פחות (אוליגודקטיליה), או מצב בו הולד יוצא לעולם כאשר שתי אצבעות שלו בכף היד, או בכף הרגל לא נפרדו ונותרו מחוברות, מצב המכונה סינדקטיליה.
התפתחות האצבעות
לכל בעלי החוליות היבשתיים יש אצבעות, וכל האצבעות של הדו-חיים, הזוחלים, היונקים והעופות המודרניים התפתחו ממינים קדומים יותר להם היו חמש אצבעות.
האצבעות הקדומות ביותר שנמצאו, אותרו על גבי מאובן דג שהשתמר היטב מלפני 380 מיליון שנים, ואלו היו אצבעות מקבילות לאצבעות המוכרות לנו מימינו, אולם האצבעות לא היו נפרדות זו מזו אלא היו צמודות בתוך הסנפיר. לדג היו עצמות סנפיר דקות בהמשך לעצמות האצבעות שישנם לחולייתנים בני ימינו, ועצמות סנפיר אלו נאבדו במהלך האבולוציה, בשלב מסוים של היציאה מין הים אל היבשה.
חוקרים מעריכים שלאצבעות היה יתרון אבולוציוני כבר בתוך המים, מכיוון שסייע לדג בתנועה, ולמשל, לאפשר לו לדדות במים רדודים ואולי אפילו לצלוח הליכה קצרה על היבשה.
בהמשך התפתחותם של המינים, כאשר החלה העלייה ההדרגתית אל היבשה, התפתחו בהדרגה גפיים המתאימות יותר להליכה מאשר לשחייה, והתפתחות זו השפיעה גם על התאמתן של האצבעות.
אצבעות האדם
האדם הוא בין המינים להם שליטה בולטת במיוחד באצבעות. האדם השכיל לתרגם שליטה זו למגוון יתרונות מול בעלי החיים, כמו יצירת כלים ובהמשך אף כתיבה ואומנות.
אצבעות כף היד האנושית ושימושיהן
היד משמשת לאחיזה, ושליטה מבוקרת באצבעות היא אחד המאפיינים של האדם.
באנטומיה, נהוגה גם ההתייחסות לאצבעות כ"ראשונה", "שנייה" וכן הלאה עד "חמישית", כאשר האגודל או הבוהן הגדולה הן האצבע הראשונה והזרת או הבוהן הקטנה הן האצבע החמישית.
מידות האצבעות
הפרש אורכי האצבעות נותן אינדיקציה לרמות ההורמון אסטרוגן, שהיו בדמה של האם בזמן ההריון.
לפי מחקר סטטיסטי שנערך בקוריאה הדרומית, בגברים ככל שהאצבע המורה קצרה יותר יחסית לאצבע הטבעת, הפין ארוך יותר..
תקשורת באמצעות אצבעות
שפת סימנים של חרשים היא שפה טבעית העושה שימוש, בין השאר, בסימני אצבעות.
גם בקרב השומעים קיים רפרטואר נרחב של תנועות ומחוות אצבעות לשם תקשורת, על פי מוסכמות תרבותיות. דוגמאות: דוגמאות נוספות בתמונות להלן:
ספירה בעזרת האצבעות
נהוג גם לספור באמצעות אצבעות כף היד. שיטות ספירה שונות נהוגות במקומות שונים בעולם:
פייר גאסלי
פייר גאסלי (בצרפתית: Pierre Gasly, נולד ב-7 בפברואר 1996) הוא נהג מרוצים צרפתי המתחרה עבור קבוצת אלפין באליפות הפורמולה 1. בשנת 2016 זכה באליפות ה-GP2. גאסלי היה חלק מתוכנית פיתוח הנהגים של רד בול והתחרה בקבוצות טורו רוסו, רד בול ואלפאטאורי.
קריירת מרוצים
גאסלי החל להתחרות בשנת 2006 בקטגוריית המינימי באליפות צרפת בקארטינג. את עונת הבכורה סיים במקום ה-15. שנה לאחר מכן שיפר את מיקומו וסיים במקום השישי. בשנת 2008 התחרה באליפות צרפת לקאדטים. שנה לאחר מכן החל להתחרות בתחרויות בינלאומיות.
בספטמבר 2014 ערך את הבכורה שלו בסבב ה-GP2. הוא הספיק לקחת חלק בששת המרוצים האחרונים של העונה, בהם לא צבר נקודות. בעונת 2015 עבר לקבוצת DAMS, בה התחרה לצידו של אלכס לין. את העונה סיים במקום השמיני עם 110 נקודות. לקראת עונת 2016 עבר שוב קבוצה, הפעם לפראמה האיטלקית. את העונה סיים כאלוף לאחר שניצח ארבעה מרוצים וסיים חמש פעמים נוספות בפודיום.
בשנת 2017 לקח חלק באליפות הסופר פורמולה היפנית. לאחר שישה סיבובים דורג במקום השני, בפער של חצי נקודה מהמוביל. ביולי אותה שנה לקח חלק בצמד מרוצי אליפות הפורמולה אי שהתקיימו בניו ג'רזי, כמחליפו של סבסטיאן בואמי.
פורמולה 1
גאסלי הוכרז כנהג מחליף בקבוצת רד בול בספטמבר 2015. את הבכורה בסבב הפורמולה 1 ערך שנתיים לאחר מכן, כשבגרנד פרי מלזיה תפס את מקומו של דניאיל קוויט בקבוצת טורו רוסו. את מרוץ הבכורה סיים במקום ה-14 ובסיומו התלונן על כך שמערכת מי השתייה ברכבו לא פעלה.
באוגוסט 2018 הודיע דניאל ריקארדו על עזיבת קבוצת רד בול בסיום העונה וגאסלי הוכרז כמחליפו. בעקבות האכזבה מהתוצאות שהשיג במהלך המחצית הראשונה של העונה הוחלט להחזירו אחרי 12 מרוצים לקבוצת טורו רוסו. הציפייה הייתה כי יאבק, יחד עם מקס ורסטאפן, על מקומות בחלק העליון של הטבלה. במחצית הראשונה של העונה לא הצליח להגי לתוצאות המיוחלות, בעקבות כך החליטה הקבוצה להחזירו לקבוצת טורו רוסו במקומו של אלכסנדר אלבון שקודם לקבוצה הבכירה. גרנד פרי ברזיל, המרוץ העשרים בעונה, היה רווי באירועים ובסיומו חצה גאסלי את קו הסיום במקום השני, כשהוא מקדים את לואיס המילטון.
בעונת 2020 השיג את ניצחונו הראשון בפורמולה 1, בגרנד פרי האיטלקי במונזה, לאחר שהונף דגל אדום והמרוץ הופסק והמילטון שהוביל במרוץ, נענש והידרדר למקום האחרון. בחודש אוקטובר חתם על חוזה לעונת 2021 בקבוצה.
ביוני 2022 האריך גאסלי את החוזה באלפאטאורי עד לסיום עונת 2023. באוקטובר חתם גאסלי על חוזה בקבוצת אלפין בעונת 2023, לאחר שהקבוצה הסכימה לשלם לאלפאטאורי 10 מיליון אירו.
עין רוגל
עֵין רוֹגֵל היה אחד ממקורות המים של ירושלים הקדומה, בנקודת המפגש של שלושת הוואדיות המקיפים את העיר - נחל קדרון, הגיא וגיא בן הינום.
זיהוי
מעיין זה לא קיים כיום אך מזוהה עם "ביר איוב"- באר בתוך מסגד בכפר סילואן שבמזרח ירושלים. הזיהוי נעשה על ידי הנתונים הבאים:
1. באר זוהי בעצם חציבה למי תהום. נגישות למי תהום אפשרית במקום בו היה בעבר מעיין קדום.
2. על פי עדויות תנ"כיות (ראו בהמשך) המעיין צריך להיות קרוב מאוד לעיר ואף בטווח שמיעה.
3. "ורעש גדול הרעיש את האדמה... ולפני העיר על יד הנקרא עין רוגל, נשברה מחצית ההר שבמערב והתגלגלה ארבעה ריסים, ועמדה על ההר שבמזרח עד שנסתמו הדרכים והפרדסים של המלך" (יוסף בן מתתיהו, קדמוניות היהודים, ט 225). עדות זו של יוספוס מתארת רעידת אדמה באזור עין רוגל דבר שכנראה גרם לסתימת אזור הנביעה.
סיפורים תנ"כיים הקשורים למעיין
"ויהונתן ואחימעץ עומדים בעין רוגל והלכה השפחה והגידה להם והם ילכו והגידו למלך דוד כי לא יוכלו להראות לבוא העירה" (שמואל ב יז, יז)
ובספר מלכים, אדוניהו, בנו של דוד המלך מחליט להמליך את עצמו על העם בניגוד לדעת אביו שהבטיח את המלוכה לשלמה. לכן אדוניה חוגג בעין רוגל, ולא בתוך העיר- כדי שלא יראה על ידי אביו.
"ויזבח אדוניהו צאן ובקר ומריא עם אבן הזוחלת אשר אצל עין רוגל ויקרא את כל אחיו בני המלך ולכל אנשי יהודה עבדי המלך..." (מלכים א א, ט)
דוד מתבשר על המלכתו של אדוניה מבת-שבע, עם שלמה שבא אליו בעצת נתן הנביא ועל כן הוא מחליט להמליך את שלמה כדי להקדים את אדוניה. לשם כך דוד שולח את צדוק הכהן, נתן הנביא ובניהו בן יהוידע להמליך את שלמה.
אדניהו והחוגגים שנמצאים איתו בעין רוגל שומעים את קולות חגיגיות המלכתו של שלמה העולים מכיוון העיר ותוהים לפשר העניין.
"וַיִּשְׁמַע אֲדֹנִיָּהוּ וְכָל הַקְּרֻאִים אֲשֶׁר אִתּוֹ וְהֵם כִּלּוּ לֶאֱכֹל וַיִּשְׁמַע יוֹאָב אֶת קוֹל הַשּׁוֹפָר וַיֹּאמֶר מַדּוּעַ קוֹל הַקִּרְיָה הוֹמָה"(שם, מא)
בהמשך יהונתן בן אביתר הכהן מבשר לאדוניהו על הנעשה והחוגגים מתפזרים.
בשעת כניסת המלך עוזיהו לבית המקדש, התחולל רעש אדמה גדול המוזכר בתנ"ך, בספרות חז"ל ובקדמוניות היהודים (ומובא למעלה), בו נבקעה מחצית מהר המשחה והתגלגלה לעבר הר ציון, על פני עין רוגל.
מסורת עממית סוברת שממקום זה שתה איוב ואף רחץ, והודות למי ביר איוב נרפא ממחלתו.
דגל טריטוריית אי חג המולד
דגל אי חג המולד אומץ באופן לא רשמי בשנת 1986 לאחר שנבחר כזוכה בתחרות עבור דגל לטריטוריה. הוא עוצב בידי טוני קוץ' מסידני אוסטרליה והוא זכה למעמד רשמי ביום אוסטרליה בשנת 2002 כאשר מנהל האי, ביל טיילור, הודיע עליו כעל דגל טריטוריית אי חג המולד.
טרבזונספור
טרבזונספור (בטורקית: Trabzonspor) היא קבוצת כדורגל טורקית מן העיר טרבזון, המשחקת בליגת העל הטורקית, וזכתה 7 פעמים באליפות, 9 פעמים בגביע הטורקי, ו-10 פעמים בסופר קאפ הטורקי.
טרבזונספור היא אחת משתי הקבוצות היחידות מחוץ לאיסטנבול שזכו באליפות טורקיה, יחד עם בורסאספור. בנוסף הקבוצה מעולם לא ירדה לליגה השנייה מאז עלתה אליה בשנת 1974.
היסטוריה
טרבזונספור נוסדה בשנת 1967, בעקבות איחוד של שתי קבוצות מקומיות. הרבה שחקנים מקבוצות אלו נהיו חלק מהקבוצה שהצליחה לעלות לליגה הבכירה בטורקיה ועזרו לה לשמור על מעמדה.
אחמט סואט אוזיאזיצ'י מונה למאמן הקבוצה בשנת 1973. בעונתו הראשונה כמאמן, הוא הוביל את הקבוצה לליגה הראשונה. המועדון סיים במקום התשיעי בעונתם המלאה הראשונה בליגה הבכירה. העונה הבאה הייתה מוצלחת יותר, שכן הקבוצה סיימה במקום הראשון. הם הפכו למועדון הראשון מחוץ לאיסטנבול שזוכה באליפות הליגה.
תחת אוזיאזיצ'י, טרבזונספור החלה להיות קבוצה דומיננטית בליגה הבכירה. המועדון זכה בדאבל בעונת 1976/1977, כשזכה בליגה ובגביע. בנוסף, הם גם זכו בסופר קאפ. לאחר שסיימו במקום השני בליגה ולאחר זכייה נוספת בגביע הטורקי בעונת 1977/1978, אוזיאזיצ'י הוחלף על ידי אוזקאן סומר. סומר זכה בליגה ובגביע הטורקי, אך הוחלף באוזיאזיצ'י בעונה שלאחר מכן. השניים ימשיכו להחליף תפקידים בשנים שלאחר מכן, כשהקבוצה תזכה בעוד תארים וגביעים.
תחילת שנות האלפיים היו עונות חלשות של המועדון. בעונת 2001/2002 הקבוצה ספגה הכי הרבה שערים בליגה. העונה הטובה ביותר של הקבוצה בשנות ה-2000 הייתה עונת 2003/2004. טרבזונספור סיימה במקום השני, ארבע נקודות בלבד אחרי האלופה פנרבחצ'ה. הקבוצה זכתה גם בגביע הטורקי שנה שנייה ברציפות. לאחר שסיימה במקום השני בליגה העפילה לסיבוב המוקדמות השני של ליגת האלופות בפעם הראשונה מאז האליפות האחרונה ב-1983/1984. טרבזונספור גברה 4–1 על סקונטו ריגה בסיכום שני המשחקים, אך הודחה לאחר מכן על ידי דינמו קייב בתוצאה 3–2 בסיכום שני המשחקים, לאחר שניצחה 1–2 במשחק הראשון. לאחר ההדחה נשרה הקבוצה לגביע אופ"א שם הודחה על ידי אתלטיק בילבאו. בעונה שלאחר מכן, שוב סיימה הקבוצה במקום השני, הפעם אחרי גלאטסראיי. טרבזונספור הודחה במפתיע בסיבוב השני של ליגת האלופות על ידי אנורתוזיס פמגוסטה.
ב-24 באוגוסט 2011 החליטה אופ"א להעלות את הקבוצה לשלב הבתים של ליגת האלופות על חשבונה של פנרבחצ'ה שהושעתה בעקבות הטיית משחקים. לאחר שהגיעה למקום השלישי בבית אחרי אינטר מילאנו וצסק"א מוסקבה, עברה לשחק בשלב 32 האחרונות בליגה האירופית, הפסידה לפ.ס.וו. איינדהובן והודחה מהטורניר.
בעונת 2021/2022 זכתה הקבוצה באליפות טורקיה, האליפות הראשונה של המועדון מאז עונת 1983/1984, והשביעית בתולדותיה בסך הכל. מאוחר יותר זכתה בסופר קאפ העשירי שלה לאחר ניצחון 0–4 על סיוואספור.
סגל הקבוצה
(קפטן)
(בהשאלה מאייאקס) (בהשאלה מאברטון)
(בהשאלה מליל)
כריסטופר רן
סר כריסטופר רן (באנגלית: Sir Christopher Wren; 20 באוקטובר 1632 – 25 בפברואר 1723) היה איש מדע, שעסק באנטומיה, מתמטיקה, אסטרונומיה ופיזיקה, והיה אחד מגדולי האדריכלים האנגלים. רן ידוע בתוכניותיו לשיקומה של העיר לונדון לאחר השרפה הגדולה של 1666, ובשיקום וההקמה מחדש של כנסיותיה של העיר. הוא היה נשיא החברה המלכותית בשנים 1680–1682.
ביוגרפיה
רן נולד בשנת 1632 בווילטשייר, והיה בנו של דיקן כנסיית וינדזור. הוא למד בבית הספר של וסטמינסטר ובאוניברסיטת אוקספורד, שם היה חבר הן במכללת ודהאם והן במכללת אול סואולס. באוקספורד הכיר את הנסיך צ'ארלס, ולאחר שצ'ארלס הפך למלך אנגליה מינה את רן לאדריכל המלכותי.
בשנת 1657 מונה למרצה לאסטרונומיה במכללת גרשם וארבע שנים מאוחר יותר הפך למרצה ראשי בתחום זה ועמד בראש קתדרת סרוויל לאסטרונומיה עד פרישתו בשנת 1673. רן היה ממיסדי החברה המלכותית ואף נשיאה של החברה המלכותית בין השנים 1680–1682.
הבניין הראשון שתכנן היה התיאטרון השלדוני של אקספורד. לאחר מכן תכנן כמה בניינים הן עבור אוניברסיטת אוקספורד והן עבור אוניברסיטת קיימברידג'. בקיימברידג' תכנן את הקפלות של מכללת פמברוק ומכללת עמנואל.
לאחר השרפה הגדולה של לונדון נבחן רן לשקם את העיר, ובייחוד את קתדרלת סנט פול. קתדרלת סנט פול היא אחת הקתדרלות היחידות באנגליה שנבנו לאחר ימי הביניים, והיחידה הבנויה בסגנון הרנסאנס. רן קיבל השראה מקתדרלת סנט פטרוס ברומא, ואף שתוכניתו ספגה ביקורת רבה בעת הבנייה, נחשב כיום הבניין לאחד הבניינים היפים בלונדון בפרט ובאנגליה כולה. רן תכנן והקים את הקתדרלה בין השנים 1675–1710, ובמקביל עמל, יחד עם עמיתיו רוברט הוק וניקולס הוקסמור לתכנן ולהקים 51 כנסיות על מנת להחליף את 87 הכנסיות שניזוקו בשריפה. מרבית כנסיות אלו עומדות עד היום.
בנוסף תכנן רן את האנדרטה לשריפה הגדולה של לונדון, את מצפה הכוכבים המלכותי של גריניץ', את המוזיאון האשמולי באוקספורד, את בית החולים גריניץ', את בית מארלבורו, ואת ספריית רן במכללת טריניטי בקיימברידג'.
רן זכה בתואר אבירות בשנת 1673 וכיהן כחבר הפרלמנט הבריטי בין השנים 1685–1688 וכן בין 1702–1705.
רן נפטר בשנת 1723 ונקבר בקתדרלת סנט פול. בקתדרלה חקוקה כתובת הנצחה בלטינית לזכרו: "Lector, si monumentum requiris, circumspice". תרגום: "קורא [כתובת זו], אם אתה מחפש את האנדרטה לזיכרי, הבט סביבך".
צבי פלדה
פלדה היה פעיל בהתאחדות התעשיינים בישראל והיה חבר נשיאות ההתאחדות ויושב ראש ועדת תובלה אווירית, ימית ויבשתית שלה.
ביוגרפיה
צבי פלדה נולד ב-28 באוגוסט 1935, בעיר פולטוסק בפולין, בשם Hersz Jacob Falda. הוריו היו יוסף (בעל חנות ומסגר) ואסתר פלדה. כשהחלה מלחמת העולם השנייה, גורשה משפחתו (שכללה אז גם את אחותו, כיום חנה שילוח) לסיביר. חיי המשפחה, ששהתה במחנה עבודה עד סיום המלחמה, היו קשים (במיוחד עם הולדתו של האח הקטן, אברהם), כשהאב עבד כחוטב עצים.
המשפחה שוכנה במעברת בנימינה, אך זמן קצר לאחר מכן, עברה למנשייה, ביפו, שם שיפץ האב בית נטוש ואף בנה סככה לבית מלאכה. פלדה למד בבית ספר יסודי עממי יפו ואחר כך בתיכון גימנסיה גאולה. בהיותו תלמיד התגלה כישרונו כשחקן בהצגות בית-הספר ובחופשים עבד במאפיית מצות דננברג, כדי לעזור בפרנסת המשפחה.
בשנת 1957 החל פלדה ללמוד באוניברסיטה העברית בירושלים כלכלה ויחסים בינלאומיים. תוך כדי לימודים פגש את אשתו לעתיד, נאלי (ילידת 1940, להוריה יעקב ולאה מהרצליה) והם התחתנו ב-28 באוקטובר 1958 וגרו בשכונת רסקו. במהלך לימודיו, שימש פלדה כמורה להתעמלות בבית ספר בבית שמש.
פלדה עבד כשנתיים ככלכלן אזרח עובד צה"ל במפקדת קצין חימוש ראשי בתל השומר ואחר כך כרמ"ד תקציבים במרכז ציוד לחימה וחלפים בצריפין.
הצטרף ב-1961 לחברת אמקור כעוזר למנהל הכספים, ובתוך שנתיים הפך לכלכלן הראשי של קונצרן אמפא.
פלדה נפטר ב-2 בנובמבר 2018 ונקבר בבית העלמין כפר נחמן, רעננה.
אפילפסיה כללית אידיופתית
אפילפסיה כללית אידיופתית (IGE - Idiopathic generalized epilepsy) היא קבוצה של מחלות אפילפטיות שיש הסבורים שיש מאחוריהן בסיס גנטי חזק. חולים שיש להם IGE הם רגילים מכל בחינה ואין להם חריגויות אנטומיות במוח. לעיתים קרובות יש לחולים אלה היסטוריה משפחתית של אפילפסיה ונראה שיש רגישות גנטית להתקפים. IGE מתגלה, בדרך כלל, בין הילדות המוקדמת וגיל ההתבגרות למרות שהוא יכול להיות מאובחן מאוחר יותר. הסיבה הגנטית של סוגי IGE אחדים היא ידועה למרות שההורשה לא נוהגת תמיד לפי מכניזם פשוט של פגם גנטי.
צבי פלדה
בחברת צלון
ב-1970, פלדה מונה למנכ"ל חברת צלון בבת ים, חברה בבעלות דב ביגון, שעיסוקה בייצור ויצוא של תריסי גלילה (תְּרִיס וֶנֶצְיָאנִי) מאלומיניום. בשנת 1974 זכה פלדה בתואר "יצואן מצטיין", בשל גידול בהיקפי היצוא של צלון: בתוך שנתיים, תחת ניהולו של פלדה, עבר המפעל לרווח, וליצוא בהיקף של שבעה מיליון דולר (בעיקר לארצות הברית, אירופה ולמזרח הרחוק). בתקופת היותו מנכ"ל, עבדו בחברה כ-250 עובדים והחברה שגשגה והגדילה את קו מוצריה, שכללו גם "צלונית לרכב", שהמציא פלדה.
אפילפסיה כללית אידיופתית
אפילפסיה מיוקלונית שפירה אצל תינוקות
סוג זה של אפילפסיה הוא נדיר ושכיחותו פחות מ-1%. הוא נפוץ פי 2 אצל בנים בהשוואה לבנות. גיל התחלת התקפים הוא בין 5 חודשים ו- 5 שנים. ילדים שיש להם הליקוי הזה סובלים, לעיתים קרובות, מצניחת ראש וקפיצה קצרה של הזרוע. למרות שסבורים שיש בסיס גנטי למחלה זאת לא מצאו קשר גנטי כזה.